Vee eerder eers jou eie agterplaas | Netwerk24
Vee eerder eers jou eie agterplaas
Deur M.L. Rossouw, De Tijger 04 Julie 2019 00:01
Die aanvalle van prof. Anton van Niekerk op Afrikaners begin nou aan my hart pluk. Ek wonder of hy besef dat hy ook die rassevuur stook met sy vurige tirade teen die oprigting van die Penkop-monument naby Parys.
Prof. Van Niekerk, pak liewer die wanadministrasie van die regering, wat ná 25 jaar se bewind van die een skande na die ander strompel.
Kan die mense wat te na gekom is, nie vir hulleself praat nie? Nee, want hy weet dat hy die spyker dieper kan inslaan as hyself met sy keurige Afrikaans die “vergrype” van die Afrikaner in die pers blootlê.
Ek betwyfel sy oordeel as hy oor iets soos ’n monument ’n herrie opskop, maar belangrike dinge wat dringend aandag vereis, gerieflikheidshalwe oorsien.
Prof. Van Niekerk, pak liewer die wanadministrasie van die regering, wat ná 25 jaar se bewind van die een skande na die ander strompel. Of begin sommer op u eie werf. Probeer red wat nog te redde is van die Universiteit Stellenbosch.
Meer oor: Anton Van Niekerk | Briewe | Aanvalle | Afrikaners | Mystem